সেই সংবাদ দেখে আমাকে ফোন করে বলেছিলেনঃ ‘দুলাল, তুমি তিন লাইনে আমার জীবনী সুন্দরভাবে তুলে ধরেছো। যা ১০০% সত্য। তুমি আসো, এক সাথে চা খাবো’। কিন্তু সেই চা আর খাওয়া হয়নি। সেই পাওনা চায়ে চুমুক দিতে দিতে আজ বিশ বছর পর বলতে চাই না জব্বার ভাই, সেদিনের কথা ঠিক নয়। অন্তত বাংলা বর্ণমালার বিজয় কি-বোর্ডের ক্ষেত্রে আপনার অর্জিত বিজয় ১০০% সার্থক। শুধু এক্ষেত্রেই নয়; আপনার অন্যান্য কার্যক্রমও সফল। আমার নিজের অজান্তেই ‘বক্ররেখা’ কবিতায় অন্তর্ভূক্ত হলেন তিনিঃ “অসংশ্লিষ্ট মোস্তাফা জব্বারের কাছে ধর্ণা,/ দক্ষ কারিগরকে বিন্দু বিন্দু অসংখ্য সুক্ষ্ণ বিন্দু প্রদান করা হলো-/ শুধুমাত্র একটি সরল রেখার জন্য। সাধারণ সরল রেখা”।